ఓదెల మండలం

ఓదెల మండలం, తెలంగాణ రాష్ట్రం, పెద్దపల్లి జిల్లా లోని మండలం.

2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లాలో ఉండేది. ప్రస్తుతం ఈ మండలం పెద్దపల్లి రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  11  రెవెన్యూ గ్రామాలు ఉన్నాయి.నిర్జన గ్రామాలు లేవు.మండల కేంద్రం ఓదెల

కరీంనగర్ జిల్లా నుండి పెద్దపల్లి జిల్లాకు మార్పు. 
లోగడ ఓదెల గ్రామం/ మండలం కరీంనగర్ జిల్లాలోని, పెద్దపల్లి రెవెన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా ఓదెల మండలాన్ని (1+10) పదకొండు గ్రామాలుతో కొత్తగా ఏర్పడిన పెద్దపల్లి జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

మండల జనాభా

2011 భారత జనగణన గణాంకాల ప్రకారం జనాభా - మొత్తం 42,211 - పురుషులు 20,964 - స్త్రీలు 21,247. అక్షరాస్యత - మొత్తం 59.61% - పురుషులు 62.92% - స్త్రీలు 46.10%.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 149 చ.కి.మీ. కాగా, జనాభా 42,211. జనాభాలో పురుషులు 20,964 కాగా, స్త్రీల సంఖ్య 21,247. మండలంలో 11,758 గృహాలున్నాయి.

సమీప మండలాలు 
ఈ మండలానికి సరిహద్దు మండలాలు పెద్దపల్లి, జమ్మికుంట, సుల్తానాబాద్, కాల్వ శ్రీరాంపూర్.

మండలం లోని గ్రామాలు

రెవెన్యూ గ్రామాలు 
 కొలనూర్
 నాంసానిపల్లి
 కొమెర
 ఓదెల
 కనగర్తి
 మడక
 పొత్కపల్లి
 శానగొండ
 ఇందుర్తి
 గూడెం
 గుంపుల

మండల పర్యాటక ప్రదేశాలు
ఈ మండలంలో ఓదెల మల్లన్న దేవాలయంగా ఖ్యాతిగాంచిన ఈ దేవాలయం తెలంగాణలో ప్రసిద్ధిగాంచిన శైవక్షేత్రాల్లో ఒకటి. ఈ దేవాలయం పెద్దపల్లి జిల్లాలోనే అతి పురాతనమైన ఆలయం. ఈ ఆలయ నిర్మాణక్రమం, స్తంభ వర్ణ శిలల శిల్పాల ఆధారంగా చాళుక్యుల కాలంలోనే నిర్మింపబడి, సా.శ.1300 మధ్యకాలంలో కాకతీయుల కాలంలో పునర్నిర్మింపబడినట్లుగా తెలుస్తుంది. ఈ దేవాలయం ఓదెల గ్రామానికి కేవలం 2 కిలోమీటర్ల దూరంలో ఉంది. ప్రతి సంవత్సరం ఈ దేవాలయంలో జరిగే జాతరకు పెద్దపల్లి జిల్లా నుండేకాక సరిహద్దు జిల్లాలైన కరీంనగర్, పూర్వపు వరంగల్, ఆదిలాబాద్, నిజామాబాద్ జిల్లాలతోపాటు రాష్ట్ర రాజధాని హైదరాబాద్ నుండి భక్తులు తండోపతండాలుగా వస్తారు. ప్రతి సంవత్సరం మహా శివరాత్రితో మొదలయ్యే ఈ జాతర పెద్దపట్నం అనే కార్యక్రమంతో ముగుస్తుంది.

రవాణా సౌకర్యాలు
ఈ మండలానికి సికింద్రాబాద్ నుంచి రైలు సౌకర్యం ఉంది. బస్సు సౌకర్యం ఉంది.

ఇవి కూడా చూడండి
 ఓదెల మల్లన్న దేవాలయం

మూలాలు

వెలుపలి లింకులు